CELEX: C2004/228/86
Language: el
Date: 2004-09-11 00:00:00
Title: Απόφαση του Πρωτοδικείου της 10ης Ιουνίου 2004 στην υπόθεση T-315/02, Svend Klitgaard κατά Επιτροπής των Ευρωπαϊκών Κοινοτήτων (‘Ρήτρα διαιτησίας — Σύμβαση συναφθείσα στο πλαίσιο του προγράμματος PLAN Cluster D — Έξοδα ταξιδίου — Έξοδα εισπράξεως — Εκπρόθεσμη καταβολή’)

11.9.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 228/38
            
         
      ΑΠΌΦΑΣΗ ΤΟΥ ΠΡΩΤΟΔΙΚΕΊΟΥ
   
   της 10ης Ιουνίου 2004
   στην υπόθεση T-315/02, Svend Klitgaard κατά Επιτροπής των Ευρωπαϊκών Κοινοτήτων (1)
   
   («Ρήτρα διαιτησίας - Σύμβαση συναφθείσα στο πλαίσιο του προγράμματος PLAN Cluster D - Έξοδα ταξιδίου - Έξοδα εισπράξεως - Εκπρόθεσμη καταβολή»)
   (2004/C 228/86)
   Γλώσσα διαδικασίας: η δανική
   Στην υπόθεση Τ-3157/02, Svend Klitgaard, κάτοικος Skørping (Δανία), εκπροσωπούμενος από τον S. Koll Espensen, δικηγόρο, κατά Επιτροπής των Ευρωπαϊκών Κοινοτήτων (εκπρόσωποι: H. Støvlbaek και C. Giolito, επικουρούμενοι από τον δικηγόρο P. Heidmann, με τόπο επιδόσεων στο Λουξεμβούργο), με αντικείμενο αγωγή δυνάμει του άρθρου 238 ΕΚ για την πληρωμή του ποσού των 19 867,40 ευρώ που ο ενάγων ισχυρίζεται ότι κατέβαλε σε σχέση με την εκτέλεση της συμβάσεως αριθ. 32.0166 που συνάφθηκε στο πλαίσιο του προγράμματος Plant Life Assessment Network (PLAN), μέρος D, προσαυξημένου με τόκους υπερημερίας, καθώς και την καταβολή αποζημιώσεως για τα έξοδα εισπράξεως, προσαυξημένη επίσης με τόκους υπερημερίας, το Πρωτοδικείο (πέμπτο τμήμα), συγκείμενο από την P. Lindh, πρόεδρο, και τους R. García-Valdecasas και J. D. Cooke, δικαστές, γραμματέας: D. Christensen, υπάλληλος διοικήσεως, εξέδωσε, στις 10 Ιουνίου 2004, απόφαση με το ακόλουθο διατακτικό:
   
               1.
            
            
               Απορρίπτει την αγωγή.
            
         
               2.
            
            
               Ο ενάγων φέρει τα δικά του δικαστικά έξοδα καθώς και τα έξοδα της Επιτροπής.
            
         
      (1)  ΕΕ C 323 της 21.12.2002.